24. ΝΟΜΟΣ υπ' αριθ. 773 της 7/13 Οκτ. 1943 Περί διατάξεων αφορωσών την εφαρμογήν της κειμένης συνταξιοδοτικής Νομοθεσίας. Άρθρον μόνον.-1.Η κατά το εδάφ. 3 του άρθρ. 60 του Δ. 31/10/1935 «περί απονομής πολιτικών και Στρατιωτικών συντάξεων» ως ετροποποιήθη μεταγενεστέρως αρμοδιότης τριμελούς Επιτροπής Στρατιωτικών ή Ναυτικών Νοσοκομείων μεταβιβάζεται διαρκούσης της εμπολέμου καταστάσεως εις τας κατά το άρθρ. 13 του Ν.Δ. 1294/1942 και άρθρ. 9 Α.Ν. 2734 ως ετροποποιήθησαν μεταγενεστέρως Υγειονομικάς Επιτροπάς εάν και εφ' όσον η Επιτροπή αύτη δεν υπάρχει ή δεν δύναται να συγκροτηθή ελλείψει Στρατιωτικών ή Ναυτικών Νοσοκομείων. Εις την περίπτωσιν ταύτην η Ανωτάτη Στρατού Υγειονομική Επιτροπή δύναται ν' αποφαίνεται και άνευ εξετάσεως των παθόντων βάσει των εν τω φακέλλω στοιχείων, δυναμένη να διατάξη εφ' όσον κρίνη τούτο αναγκαίον επανεξέτασιν του παθόντος παρά της οικείας Στρατιωτικής Υγειονομικής Επιτροπής. 2.Η ισχύς του παρόντος Νόμου, συντακτικού περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. Εκυρώθη δια της υπ' αριθμόν 290/1946 Πράξεως Υπουργικού Συμβουλίου. 